Wings for life-wedloop samel R112 miljoen in | Maroela Media
Die wedloop in Suid-Afrika is in Centurion deur 2 300 mense bygewoon, waar Onele Dintwe die wenner van die vroueafdeling was. Onele het 'n afstand van 52,7 km gehardloop en was ook die eerste vrou in die wêreld om 21 km in hierdie wedloop te haal.
"Ek is baie opgewonde oor die afstand wat ek gehardloop het. Ek het eintlik beplan om 42 km af te lê. Ek is gemotiveerd om volgende jaar weer deel te neem en nog verder te hardloop omdat ek dit vir mense doen wat nie self kan deelneem nie," sê Onele.
Die Fransman Thibault Baronian het die mansafdeling in Suid-Afrika gewen met 'n afstand van 62,4 km. Hy is ook die enigste persoon wat al dié wedloop op drie kontinente gewen het.
Die algehele wenner was Giorgio Calcaterra van Italië wat 88,44 km gehardloop het – 'n nuwe rekord vir die wedloop.